Vi var 1 time forsinket ved ankomsten, og værten havde ikke mulighed for at være i lejligheden. Men via mobilen fik vi alle instrukser, og kom ind i lejligheden. Desværre fik vi heller ikke lejlighed til at møde hinanden face-to-face Vi var 3 generationer på ferie, aldersfordeling 4-73, og lejlighedens beliggenhed og indretning fungerede fint for os. Værten kunne stille en stor oppustelig madras til rådighed, så vi alle kunne være der. Lejligheden var perfekt med mindreårige børn, da der ikke er underboer, men Pizza-butik i stuen. Der er ret meget trafikstøj , også om natten,fra gaden til soveværelserne, men det er forventeligt i den del af Brooklyn. Til gengæld er stuen med adgang til gårdhave fredelig. Der foreligger en grundig manual til lejligheden, så vi fandt selv svar på de fleste praktiske problemer. Manualen har også tips til indkøb, restauranter o.a. Alt i alt valuta for pengene.